L 165/62 Jurnalul Oficial al Uniunii Europene 26.6.2012 DECIZIA 2012/329/PESC A CONSILIULUI din 25 iunie 2012 de prelungire a mandatului Reprezentantului Special al Uniunii Europene pentru Cornul Africii CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 8 decembrie 2011, Consiliul a adoptat Decizia 2011/819/PESC (') de numire a domnului Alexander RONDOS în calitate de Reprezentant Special al Uniunii Europene (RSUE) pentru Cornul Africii. Mandatul RSUE expiră la 30 iunie 2012. ( Mandatul RSUE ar trebui să fie prelungit pentru o nouă perioadă de 12 luni. (3)  RSUE își va duce la îndeplinire mandatul în contextul unei situații care s-ar putea deteriora şi care ar putea aduce atingere realizării obiectivelor acţiunii externe a Uniunii prevăzute la articolul 21 din tratat, ADOPTĂ PREZENTA DECIZIE: Articolul 1 Reprezentantul Special al Uniunii Europene Mandatul domnului Alexander RONDOS în calitate de RSUE pentru Cornul Africii se prelungeşte până la 30 iunie 2013. Mandatul RSUE se poate încheia mai devreme, în cazul în care Consiliul decide astfel, la propunerea Înaltului Reprezentant al Uniunii pentru afaceri externe și politica de securitate (ÎR). În sensul mandatului RSUE, Cornul Africii include Republica Djibouti, Statul Eritreea, Republica Federală Democrată Etiopia, Republica Kenya, Somalia, Republica Sudan, Republica Sudanul de Sud și Republica Uganda. În ceea ce privește aspectele cu implicații regionale mai extinse, printre care și pirateria, RSUE inițiază contacte cu țări şi entități regionale din afara Cornului Africii, după caz. Având în vedere necesitatea unei abordări regionale a provo- cărilor interdependente cu care se confruntă regiunea, RSUE pentru Cornul Africii își desfăşoară activitatea în strânsă consultare cu RSUE pentru Sudan şși Sudanul de Sud, care va continua să deţină responsabilitatea principală în ceea ce priveşte aceste două țări. () JO L 327, 9.12.2011, p. 62. Articolul 2 Obiective de politică (1) Mandatul RSUE se întemeiază pe obiectivele de politică ale Uniunii în ceea ce priveşte Cornul Africii, astfel cum au fost stabilite în cadrul său strategic adoptat la 14 noiembrie 2011, pentru a contribui în mod activ la eforturile regionale şi inter- naționale în vederea realizării păcii durabile, securității și dezvoltării în regiune. RSUE are ca obiectiv suplimentar sporirea calității, intensității, impactului şși a vizibilității angaja- mentului pluridimensional al Uniunii în Cornul Afficii. (2) Se acordă în continuare prioritate Somaliei, dimensiunilor regionale ale conflictului şi pirateriei, a cărei cauză profundă este instabilitatea din Somalia. (3) În ceea ce priveşte Somalia, obiectivele de politică ale Uniunii intenționează să promoveze întoarcerea Somaliei și a poporului somalez pe calea păcii şi prosperității, prin utilizarea coordonată și eficientă a tuturor instrumentelor aflate la dispoziție. În acest scop, Uniunea sprijină rolul Organizaţiei Naţiunilor Unite (ONU) de facilitare a unui proces politic credibil şi cuprinzător condus de către Somalia şi va continua să contribuie în mod activ, împreună cu partenerii regionali și internaționali, la punerea în aplicare a Acordului de pace de la Djibouti şi a acordurilor post-tranziție care decurg din acesta. (4) În ceea ce priveşte pirateria, rolul RSUE este acela de a contribui la dezvoltarea și punerea în aplicare a unei abordări coerente, eficiente şi echilibrate a Uniunii în ceea ce priveşte pirateria care provine din Somalia, care să cuprindă toate elementele de acţiune ale Uniunii, în special în domeniile de politică, de securitate şi de dezvoltare, precum şi de a fi inter- locutorul cheie al Uniunii în domeniul pirateriei pentru comu- nitatea internaţională, inclusiv pentru regiunea Africii de Est și de Sud şi a Oceanului Indian (AES/OI). Articolul 3 Mandat (1) În vederea realizării obiectivelor de politică ale Uniunii în ceea ce priveşte Cornul Africii, mandatul RSUE constă în: (a) implicarea, împreună cu toate părţile interesate relevante din regiune, guverne, autorități regionale existente, organizații internaționale și regionale, societatea civilă și diaspora, în vederea urmăririi obiectivelor Uniunii și a unei mai bune înţelegeri a rolului pe care Uniunea îl are în regiune; (b) reprezentarea Uniunii în forurile internaţionale relevante, după caz, și asigurarea vizibilității sprijinului acordat de Uniune în vederea gestionării și prevenirii crizelor;